
Deur D. G. WINKLER. 

Micropterum Schwant. is een van die mesofitiese genera van die 
Aizoaceae. Dit is `n klein genus wat volgens Schwantes (1950) ag soorte 
insluit. Schwantes het die genus in twee subgenera opgedeel, nl. Hu- 
Micropterum Schwant. en Aethephyllum (N.E. Br.) Schwant. L.g. bevat 
twee species, nl. Micropterum pinnatifidum (L.f.) Schwant. en Micropterum 
herrei Schwant. Albei is eenjarige kruidgewasse wat veral teen berghange 
in die winterreénstreek van Kaapland voorkom. Hulle is opvallend weens 
hulle veerspletige blare wat met glinsterende papillae beset is, terwyl die 
blomme onopsigtelik is. Die hoofas is kort en dra neerliggende, dichasiaal- 
vertakte syspruite. Die plante bereik `n deursnee van 60 cm. 

Werkmetodes: Sagte dele soos blomknoppe is in paraffienwas ingebed 
en met die mikrotoom 10 tot 15 mikron dik gesny. Tersier-butielalkohol 
as dehidreermiddel en Delafield se haematoxylin as verfstof het die beste 
resultate gelewer. Stukverf van blomknoppe met `n alkoholiese oplossing 
van boraks-karmyn het waardeloos geblyk, aangesien 1.g. alleen `n kern- 
verfstof is. Die studie van die blomontogenie en die vrugontwikkeling is 
gedeeltelik met behulp van `n stereoskopiese ontleedmikroskoop gedoen. 


DIE MORFOLOGIE EN ONTOGENIE VAN DIE BLOM 
Dig VOLWASSE BLOM 


M. pinnatifidum.—(Fig. 1A.) 

Die oop blom is tot 1 em. in deursnee. Die omgekeerd keëlvormige 
receptaculum dra net soos die kelkblare en blomsteel groot epidermale 
papillae. 

Die vyf kelkblare is op die rand van `n kort receptaculumbeker inge- 
plant. Die buitenste twee is ongeveer ewegroot, spatelvormig en 3—8 cm. 
lank. Die orige drie is rofweg driehoekig, kleiner as die buitenstes en van 
perkamentagtige rande voorsien. 

Daar is ongeveer 20 geel, spreidende kroonblare in twee tot drie 
kranse. Hulle is 1 mm. breed en korter as die buitenste, maar langer as 


*Uittreksel uit `n verhandeling ingelewer ter verkryging van die M.Sc. graad in 
die Plantkunde aan die Universiteit van Stellenbosch. November 1955. 

die binneste keikblare. Die punte van die binneste kroonblare is dikwels 
effens gekeep. Daar is geen staminodia nie, hoewel die basisse van sommige 
van die binneste kroonblare behaard is soos die van die meeldrade. 
Daar is meestal vyf meeldrade. Vroeg in die blomseisoen wissel die 
aantal tussen 5 en 14, maar later in die jaar is dit 5 by 80% van die 
blomme, en gewoonlik nie meer as 7 nie. Daar is nooit minder as vyf 
meeldraadprimordia in die jong blomknop gevind nie, maar deur aborsie 
kan een of meer van hulle gedurende die verdere ontwikkeling verdwyn, 
sodat by sommige blomme die meeldrade heeltemal ontbreek, terwyl 


Fic. I: Lengtedeursnee deur die blom van: A. M. pinnatifidum; B. M. herrei. 
(4 x vergroot.) 
c, kroon; k, kelk; m, meeldraad; n, nektarklier; st, stempel. 


die vrugbeginsel normaal ontwikkel is. Moontlik verklaar dit die feit dat 
Schwantes (1950) net by een van die blomme tot sy beskikking vyf 
meeldrade gevind het. Die helmdrade is ongeveer 2 mm. lank, aan die 
basis behaard, en soos die kroonblare aan die binnevlak van die recep- 
taculumbeker vasgeheg. Die helmknoppe is klein en beweeglik. 

Binnekant die meeldraadkrans en teenoor die vrugblare kom die vyf 
onopvallende, liggroep nektarkliere voor. Hulle is tangensiaal verleng 
en reik byna teen mekaar. 

Daar is vyf, in sommige gevalle vier of ses, vrughokke. Die boonste - 
oppervlakte van die vrugbeginsel is effens konveks en sonder radiale 
riwwe. Die stempels is ongeveer 3 mm. lank, spreidend, lynvormig en 
aan die binnevlak met verlengde papillae bedek. 


M. herrei.—(Fig. 1B.) 

Die blom is ongeveer 1 cm. in deursnee. Blomsteel, receptaculum en 
kelkblare is ook hier met papillae bedek. Die papillae van die beker- 
vormige receptaculum is besonder groot en dikwels verleng. 

Die vyf kelkblare is almal rofweg driehoekig. Die buitenste twee is 
ongeveer 5 mm. lank, die binneste drie korter, met perkamentagtige 
rande. Die kelk is ingeplant soos by M. pinnatifidum. 

Die kroonblare is wit met persrosa punte wat dikwels effens getand is. 
Daar is ongeveer 20, in twee tot drie kranse. Hulle is korter as die kelk- 
blare, 2—4 mm. lank. Binnekant die kroonblare is daar 6—10 lynvormige 
staminodia wat soms aan die basis behaard is soos die meeldrade. 

Die aantal meeldrade varieer tussen 11 en 19. Die helmdrade is 
2 mm. lank. Verder lyk die meeldrade soos by M. pinnatifidum. 

Die vyf donkergroen nektarkliere is net effens verleng en die afstand 
tussen hulle is groter as by M. pinnatifidum. 

Daar is vyf, of soms ses, vrughokke. Die boonste oppervlakte van die 
vrugbeginsel is effens konveks en dra vyf prominente radiale riwwe. 
Die stempels is 1 mm. lank en, in teenstelling met dié van M. pinnatifidum, 


regop. 
DIE ONTOGENIE VAN DIE BLOM 
(Fige. 2, 8 en 4) 


Aangesien die blomontwikkeling by die twee species grootliks ooreen- 
stem, word hier ’n algemene beskrywing gegee wat op albei van toepassing 
is tensy anders vermeld word. 

Die kelk. Die kelkblare word in ’n 2/5 spiraal gevorm wat regs- of 
linksom mag wees. 

Met die begin van die reproduktiewe fase word bo-aan die hoofas `n 
blomknop gevorm wat lengtegroei tot stilstand bring. Die kelkspiraal 
van hierdie eindknop is `n voortsetting van die loofblaarspiraal (ook `n 
2/5 spiraal) en kan soos l.g. regs- of linksom wees. Die orige blomme 
word op dichasia gedra wat uit die oksels van die loofblare spruit, en by 

‘die kelk van hierdie blomme kon geen konstantheid t.o.v. sy rigting 
vasgestel word nie. 

Aan die een kant van die koepelvormige vegetasiepunt ontstaan `n 
klein bultjie, die primordium van die eerste kelkblaar. Kort daarna 
word ongeveer teenoor hierdie heuweltjie die tweede, en dan agtereen- 
volgens die derde, vierde en vyfde kelkblaar aangelê, op so `n wyse dat 
hulle in `n duidelike spiraal gerangskik is. Terwyl die laaste kelkblaar 
aangelê word, toon die eerste twee reeds tekens van differensiasie, d.w.s. 
hulle word effens plat en ontwikkel papillae. 

Die androecium. Die meeldraadprimordia ontstaan wanneer die 
vegetasiepunt meer of minder volledig deur die binneste kelkblare bedek 
word. Binnekant die kelkblare word hulle dan as klein bultjies sigbaar. 
Daar is altyd vereers net vyf van hulle, afwisselend met die kelkblare, 
en hulle ontstaan blykbaar gelyktydig. 

Die blom van M. herrei bevat 11 tot 19 meeldrade. Die eerste vyf 

anlages ontstaan soos beskryf. Aan weerskante van elk van drie of meer 
van hierdie jong meeldrade ontstaan nou weer twee meeldraadprimordia, 
effens laer op die groeipunt en net buitekant die eerste meeldraadkrans. 
Op hierdie stadium het die punte van die eerste meeldrade reeds knop- 
vormig opgeswel. Direk buitekant een of meer van die eersgevormde 
meeldrade kan nou nog een meeldraad elk aangelé word wat dan in die- 
selfde krans lé as dié wat weerskante van die eerste meeldrade gevorm 
is. Gewoonlik bly die vorming van meeldrade by albei species beperk 
tot die sektore wat met die vrugblare afwissel. By M. herrei kan soms 
nog enkele meeldrade in die sektore regoor die vrugblare ontstaan, maar 
nooit meer as een in elke sektor nie. 

By M. pinnatifidum ontwikkel die eerste vyf meeldrade ook direk uit 
die primordia. Wanneer meer as vyf meeldrade aangelê word, ontstaan 
die origes op dieselfde wyse as by M. herrei. 

By die species wat deur hom ondersoek is, het Hagen (1873) gevind 
dat die anlages van die meeldraadkrans in die vorm van vyf heuweltjies 
is, op die punte waarvan die meeldrade self dan as klein swellings aangelê 
word. Dieselfde is deur Leistner (1954) by Skiatophytum vasgestel. 
By M. pinnatifidum en M. herrei is geen soortgelyke verskynsel waar- 
geneem nie; elk van die bultjies ontwikkel direk tot een meeldraad. 

Sodra die meeldrade aangelê is, begin hulle punte tot helmknoppe 
ontwikkel wat reeds vroeg hul maksimale grootte bereik. Die helmdraad 
is massief en bly kort totdat die blomknop klaar gedifferensieer is, waarna 
dit dan vinnig verleng. Die helmdrade van die buitenste krans word 
langer as dié van die binneste, en die twee kranse kan dus nog in die oop 
blom onderskei word. Voordat die blom oopgaan, is die meeldrade oor 
die vrugbeginsel gebuig. Aan die basis van die byna volwasse meeidraad 
ontwikkel lang, haarvormige papillae. 

By M. herrei is daar, in teenstelling met M. pinmatifidum, verskeie 
staminodia aanwesig. Hulle is kroonblaaragtig en tot op 'n laat stadium 
nie van die kroonblare te onderskei nie. 

Die kroon. Na die meeldraad- en vrugblaarprimordia word die kroon- 
blare aangelê, die eerstes in die sektore wat met die vrugblare afwissel. 
Daarna gaan die inisiasie van kroonblare oor tot die hele omtrek van die 
groeipunt. Die kroonblare is in twee tot drie kranse gerangskik en kan 
reeds vroeg in die ontwikkeling herken word omdat hulle gou afgeplat 
word. In blomme waar daar net vyf meeldrade is, word `n paar van die 
kroonblare presies op die plekke gevorm wat by blomme met meer as 
vyf meeldrade deur die orige meeldrade ingeneem sou word; 'n aan- 
duiding daarvan dat die kroonblare gewysigde meeldrade is. 

Die gynoecium. Tot op hierdie stadium het die groeipunt sy koepel- 
vorm behou. Eers wanneer die vrugblare aangelê word, verloor dit hierdie 

vorm en word afgeplat. Die aantal vrugblare is meestal vyf, in enkele 
gevalle ses, of by M. pinnatifidum ook soms vier. 

Die vrugblaaranlages ontstaan net na die meeldraadprimordia, 
afwisselend met hulle en hoér op teen die groeipunt. Hulle word as klein 
bultjies sigbaar wat vinnig verleng. Deurdat hulle tot `n mate ook 
tangensiaal groei, vertoon hulle soos effens na binne gebuigde riffies 
(v in Fig. 2, i). Die sentrale deel van die vegetasiepunt wat ons in die 
vervolg die as gaan noem, verleng ook, maar tegelykertyd word die 
groei aan die binnekant van elke vrugblaar gestrem. Die gevolg is dat 
daar op die groeipunt vyf holtes ontstaan, een binnekant elke vrugblaar. 


Fic. 2. Stadia in die blomontwikkeling van M. pinnatifidum: 
i. Blomknop met eerste meeldrade en jong vrugbeginsel, van bo; kelkblare 
skematies aangedui. 
ii. Lengtedeursnee deur blomknop, op effense later stadium as 1. Meeldrade 
is nie aangedui nie. 
iii. Soos 2, op later stadium. Aanhegtingspunte van vrugblare verhef, placenta 
reeds byna wandstandig. 
iv. Soos 2, byna volwasse blomknop; placenta wandstandig, vrugbeginsel 
volledig onderstandig. 
a, as; ce, kroon; k, kelk: m, meeldraad; p, placenta; pa, placenta-anlage; 
st, stempel; t, tussenskot; v, vrugblaar; vh, vrughok. 

Die holtes is die anlages van die vrughokke (vh), en hulle word vinnig 
dieper namate die as en die vrugblare verleng. 

Die as (a) is in die middel van die blomknop as `n vyfstralige, ster- 
vormige struktuur te sien. Die strale van hierdie ster vorm die anlages 
van die vyf tussenskotte (t) terwyl die jong vrughokke deur die inkepings 
tussen die strale voorgestel word. Die wand van die jong vrugbeginsel 
bestaan dus tot op hierdie stadium uit die afgeplatte vrugblare waarvan 
die toppe intussen vingervormig verleng. Tussen hulle en vergroeid met 
hulle lê die buitenste rande van die tussenskotte. 


'n Ringvormige interkalêre groei vind nou plaas in die receptaculum 
onder die vrugblare, waardeur hul aanhegtingspunte na bo opgestoot 
word soos op `n ringwal (Fige. 3 en 4). Dit beteken dat die buitewande 
van die vrughokke nou grotendeels uit weefsel van die receptaculum 
bestaan, en wanneer die selle in hierdie streek later verleng, word die 
vrugblare verder na bo verplaas. Dus word die buitewande van die 
vrughokke dan alleen deur weefsel van die receptaculum voorgestel, en 
die vrugblare in die volwasse blom het nie meer `n deel in die vorming 
van die vrugbeginsel se buitewand nie. 


Tot op ’n sekere stadium hou die as en tussenskotte tred met die 
lengtegroei in die orige dele van die vrugbeginsel. Daarna lyk dit asof 
seldeling in die asgedeeltes tot stilstand kom, hoewel selstrekking later 
nog verdere toename in lengte veroorsaak. Die vrugblare verleng verder 
en groei terselfdertyd sentripetaal om die vrughokke van bo te bedek. 
Die blomknop is op hierdie stadium ongeveer 1 mm. lank. Die distale 
dele van die vrugblare is vingervormig, maar hulle basisse het intussen 
breër geword. Soos die vrugblare nou na die middel toe groei, versmelt 
hulle rande met die tussenskotte en tegelyk ook lateraal met mekaar. 
Omdat die vashegtingstreek van die vrugblare intussen verhef is, moet 
die rande van die vrugblare afbuig om van bo met die tussenskotte te 
versmelt en sodoende die vrughokke te voltooi. 

Wanneer die vrugblare volledig met mekaar versmelt het, is die posisie 
van die tussenskotte van bo net as vyf groefies te sien en die vrugblare 
self word deur vyf radiaalgestrekte heuweltjies gekenmerk. 

Waar die vrugblare in die middel die boonste vlak van die as raak, 
verleng hulle verder na bo om die stempels te vorm (Fig. 4). Die blomknop 
is nou ongeveer 2 mm. lank. Die stempels verleng vinnig en ontwikkel 
papillae aan hul binnevlak. 

Die bulte op die vrugbeginsel wat tot nou toe die vrughokke geken- 
merk het, verdwyn nou omdat `n vinnige breedtetoename in die blomknop 
plaasvind. In `n blomknop van ongeveer 4 mm. lengte is die boonste 
vlak van die vrugbeginsel reeds byna plat. By M. pinnatifidum is dit 


bo 
nt 


Bydrae tot die Kennis van Micropterum Schwant. 
—Subgenus Aethephyllum (N.B.Er.) Schwant.* 


gelyk, terwyl by M. herrei die rande van die toekomstige vrugkleppe na 
buite omgebuig is om vyf prominente radiale riwwe te vorm. 

Dis vanselfsprekend dat alle dele van die blomknop vergroot namate 
die ontwikkeling vorder; die as, tussenskotte en receptaculum strek en 
die vrughokke word dieper. 

Soos uit bostaande blyk, het die vrugblare as sulks geen aandeel by die 
vorming van die laterale vrugwand, as en tussenskotte nie. Hierdie 
dele word direk uit die topmeristeem van die groeipunt gedifferensieer. 
In die talryke blomknoppe wat ondersoek is, het altyd geblyk dat die 
stervormige aksiale struktuur wat tydens die aanlé van die vrughokke 
uit die vegetasiepunt ontstaan, direk aan die as en tussenskotte oor- 
sprong gee. Die laterale buitewande van die vrughokke bestaan in die 
volwasse blom uit receptaculumweefsel. 


aa 


Fie. 3. Mikrofoto van lengtedeursnee deur `n jong blomknop van M. pinnatifidum. 
Placenta-anlage in die middel teenaan die as. (ca. 76 X vergroot.) 


In elke vrughok ontstaan `n placenta-anlage wat reeds vroeg teenaan 
die basale deel van die sentrale as soos `n kussingvormige weefsel met 
klein, protoplasmaryke selle sigbaar is (Fig. 3). Die placenta word reeds 
aangelê wanneer die vrughokke nog nie volledig deur die vrugblare 
bedek word nie. Die placenta in die volwasse blom is egter wandstandig. 
Daar kan met `n redelike mate van sekerheid beweer word dat die verskui- 
wing van die placenta uit sy aksiale na sy pariëtale posisie soos volg geskied: 
kort nadat die placenta-anlage onder teenaan die as sigbaar word, vind 
in die basale dele van die as seldelings plaas wat `n breedtegroei daarvan 

veroorsaak, terwyl die boonste dele van die as nog besig is om te verleng. 
Hierdeur, en ook deurdat die receptaculum self breér word, word die 
placenta van sy asstandige na `n basale posisie verskuif. Die verdere 
verplasing hiervandaan na die pariëtale posisie word hoofsaaklik of 
geheel-en-al deur selvergroting teweeggebring. Deur hierdie strekking 
word die selle van die receptaculum so gerangskik dat hulle in min of 
meer reelmatige rye lê (Fig. 4). Al die weefsel onderkant die vashegtings- 
punte van die vrugblare word beskou as behorende tot die receptaculum. 


MAP GAN 
Fic. 4. Soos Fig. 3, op `n later stadium. Placenta ongeveer wandstandig, vrugblare 
na bo verplaas. (ca. 60 x vergroot.) 


Daar is op geen stadium in die ontwikkeling 'n aanduiding dat die placenta 
direk op die vrugblare gedra word nie. 

Die primordia van die saadknoppe verskyn as klein knopvormige 
swelsels op die nog gedeeltelik asstandige placenta. Hulle ontstaan basi- 
petaal, d.w.s. die eerstes word bo aan die placenta gevorm. 

Teen die tyd wanneer die placenta heeltemaal wandstandig is, is 
elke saadknop van twee integumente voorsien en begin die funiculi te 
verleng. Hier is dan die oudste saadknoppe onderaan die placenta en 

die jongstes bo, hoewel die verskil in ouderdom nie baie duidelik is nie. 
By die volwasse blom kom daar op die placenta tussen die funiculi digte 
kussings van verlengde, klieragtige selle voor. Volgens Huber (1924) 
dien hierdie selle ter voeding van die stuifmeelbuise, 

Die onderstandige vrugbeginsel. Die vrugblaarprimordia ontstaan hoër 
op teen die groeipunt as die meeldrade en kroonblare. Maar die vrug- 
beginsel in die volwasse blom is onderstandig. Die volgende groei- 
verskynsels in die ontwikkelende blomknop is hiervoor verantwoordelik: 
Soos reeds verduidelik, begin die receptaculum onderkant die vashegting- 
streek van die vrugblare op `n vroeë stadium deur seldeling te verleng. 
Lengtegroei deur meristematiese aktiwiteit vind ook in ander dele van 
die torus plaas. (Onder torus verstaan ons hier die kringvormige strook 
van die receptaculum wat die verskillende blomblaarkranse dra.) Deur 
hierdie groei wat blykbaar net vir 'n tydjie aanhou, word nou ook die 
aanhegtingstreek van die meeldrade en kroonblare verhef. Hierna is 
geen verdere seldelings in bepaalde stroke van die receptaculum waar- 
geneem nie. Van nou af vind blykbaar hoofsaaklik net selvergroting 
plaas, en die vrugbeginsel word volledig onderstandig deurdat die selle 
van die torus verleng. In die deel van die torus wat die kelkblare dra, 
is na die aanlê van die kelkblare op geen stadium `n opvallende meriste- 
matiese aktiwiteit waargeneem nie. Dit lyk dus asof die kelkblare hulle 
uiteindelike posisie bokant die vrugbeginsel hoofsaaklik aan selstrekking 
te danke het. 

In die volwasse blom vorm die torus `n kort riffie, die receptaculum- 
beker, rondom die vrugbeginsel. Op die rand van hierdie riffe is die 
kelkblare ingeplant terwyl die meeldrade en kroonblare aan die binnevlak 
daarvan gedra word, met die aanhegtingspunte van die kroonblare 
effens bokant dié van die meeidrade (Fig. 1). 


BESPREKING 


Uit die bevindings van Huber (1924) en Leistner (1954) blyk dat, by 
die species wat deur hulle ondersoek is, die placenta in die jong blomknop 
aangelê word op die rande van die vrugblare wat by die as vergroei het. 
By M. pinnatifidum en M. herrei groei alleen die distale dele van die 
vrugblare na die middel om die as te ontmoet. Die placenta ontstaan 
hier ook in 'n asstandige posisie, maar nie op die vrugblaarrande nie. 
Indien `n mens in die ontogenie geregverdig is om te onderskei tussen 
asweefsel en vrugblaarweefsel wat immers uit dieselfde topmeristeem 
voortspruit, moet dus gesê word dat die placenta by die betrokke twee 
species op die as self aangelê word, en nie op die vrugblaarrande nie. 

Volgens Buxbaum (1948) is die oertipe van die vrugblaar by die 

Centrospermae die ,,Schlauchblatt”, of skildvormige (peltatus) vrugblaar. 
Hierdie tipe vrugblaar is ook by sekere Aizoaceae, b.v. Trianthema en 
Tetragonia gevind. Hier spruit die saadknoppe oënskynlik uit die as 
self, maar ontwikkel in werklikheid op die na binne gevoude rande van 
die skildvormige vrugblaar. Geen bewyse kon gevind word dat die 
vrugblaar van M. pinnatifidum en M. herre ook die ,,Schlauchblatt’’-tipe 
verteenwoordig nie. 

Vanaf die tyd van De Candolle is verskillende teorieë omtrent die 
aard van die onderstandige vrugbeginsel opgestel. Hulle is kortliks deur 
Douglas (1944) saamgevat. Hiervolgens was Schleiden die eerste navorser 
wat beweer het dat die onderstandige vrugbeginsel hoofsaaklik uit 
receptaculum weefsel gevorm word, en dat die vrugblare alleen die dak 
van die vrugbeginsel en die stempels vorm. Die vrugblare is dus net 'n 
steriele bedekking van die vrugbeginsel. Ons het gesien dat ook by 
M. pinnatifidum en M. herrer die vrugblare net die dak van die vrug- 
beginsel en die stempels blyk te vorm. Die orige dele van die vrug- 
beginsel ontstaan uit receptaculumweefsel. Hier is dus `n voorbeeld wat 
Schleiden se teorie staaf. 

Volgens Douglas interpreteer baie navorsers die onderstandige vrug- 
beginsel as `n steriele, bekervormige receptaculum wat aan sy binnekant 
deur die vrugblare uitgevoer word. In so `n vrugbeginsel moet die vrug- 
blare min of meer hul oorspronklike posisie behou, en alleen die orige dele 
van die receptaculum bekervormig verleng. Daar by M. pinnatifidum 
en M. herrei die receptaculum egter ook onderkant die vrugblare verleng, 
kan 1.g. nie hulle oorspronklike posisie behou nie. Ons moet dus aanneem 
dat die receptaculum terselfdertyd die vrugwand voorstel, en dat die 
onderstandige vrugbeginsel by die twee ondersoekte species aksiaal is 
behalwe vir sy dak. L.g. en die stempels word uit die vrugblare gevorm. 


DIE MORFOLOGIE, ONTWIKKELING EN OPENINGSMEGANISME 
VAN DIE VRUG 


DiE VOLWASSE VRUG 


M. pinnatifidum.—(Fig. 5). 

Soos die meeste Mesembryanthemeae het M. pinnatifidum `n doosvrug 
wat met vyf kleppe oopgaan. Die droë vrug is 0-5—1 cm. breed en 0-4— 
0-9 cm. hoog, omgekeerd keélvormig en skerp vyfhoekig. Die laterale 
vrugwand is leeragtig en dun sodat die are daarin duidelik uitstaan. Die 
vrug se boonste vlak is konkaaf en die rande van die vyf vrugkleppe is 
nie na buite omgebuig nie, maar sluit direk teen mekaar. Wanneer die 
vrug nat word, sprei die kleppe (KP in Fig. 5) van mekaar. As die vrug 
deur uitdroging weer sluit, word dit duidelik dat die mediane lyn van elke 

klep op ’n tussenskot te lê kom en dat elke klep uit die twee helftes van 
naburige vrugblare saamgestel is. 

Deur die oopsprei van die kleppe word die vrughokke blootgestel. 
Die 10 tot 20 sade lê los in elke vrughok terwyl die funiculi (NS) op die 
wandstandige -placenta vasgeheg bly. Placentale swelsels ontbreek. 


Fic. 5. Oop vrug van M. pinnatifidum, van bo. (4 x vergroot.) 


HV, hokvlerk; K, kiel; KP, klep; KV, klepvlerk; NS, naelstring; S, saad; 
T, tussenskot. 


Die vrughokke is uitgevoer met `n gladde, stewige laag wat ons die endo- 
karp gaan noem. Dit bestaan uit een laag selle met verhoute, onreël- 
matig gekartelde wande. Die selle is onderling verbind deur stippels. 
Die tussenskotte (T) bestaan elk uit `n paar lae sponsagtige,parenchy- 
matiese selle, met endokarp aan weerskante. (Geen duidelike columella 
kan in die middel van die vrug onderskei word nie. Die boonste rand 
van elke tussenskot dra twee dun vliese wat na teenoorgestelde kante 
die twee aangrensende vrughokke gedeeltelik van bo bedek. Hulle is die 
hokvlerke (HV) en bestaan uit `n paar lae dunwandige selle. Hulle is 
goed ontwikkel en sluit `n groot gedeelte van die vrughokke na bo af. 
Die oop- en toegaan van die vrug word teweeggebring deur die 
kiele (K), twee waarvan aan die binnekant van elke klep gedra word. 
Hulle is higroskopiese lyste wat opvallend ontwikkel is; hulle neem byna 
die hele basis van die klep in beslag en is net geskei deur `n smal, wig- 
vormige ruimte. Die kiel bestaan uit ’n enkele laag dooie selle wat baie 
verleng is loodreg op die klep, en afgeplat parallel aan die basislyn van 
die klep. Die selwande is effens verhout en bevat baie stippels. In die 
droë toestand is die lumen van die kielselle so klein dat dit in `n dwars- 
deursnee net as `n skrefie vertoon en die enkele selle nouliks onderskei 

Fic. 6. A. M. pinnatifidum; B. M. herrei. 
l. Dwarsdeursnee deur basis van klep met kiele. 
2. Geslote vrug; lengtedeursnee deur `n vrughok naby die tussenskot. 
3. Soos 2, oop vrug. (4 X vergroot.) 
HV, hokvlerk; K, kiel; KP, klep; KV, klepvlerk; NS, naelstring; T, tussenskot; 
VW, vrugwand. 


kan word. As die vrug in water geplaas word, neem die selle vinnig 
water op, waardeur elkeen opvallend in breedte toeneem. In `n dwars- 
deursnee lyk die kielselle nou ruitvormig (soos in Fig. 8), met hul langas 
parallel aan die basislyn van die klep. Deur die uitset van die kielselle 
word die kleppe ver na buite omgebuig (Fig. 6, A3). Met uitdroging 
vind die teenoorgestelde proses plaas en die kleppe buig terug oor die 
vrughokke (Fig. 6, A2). 

Aan sy buiterand dra elke kiel een klepvlerk (KV), `n groot, perka- 
mentagtige membraan wat aan sy uiteinde onreëlmatig getand is. Dis 
een sellaag in dikte en die bou van sy selle stem in hoofsaak ooreen met 
dié van die endokarp. 


M. herrei.—(Fig. 7.) 

Die ryp doosvrug wat ook met vyf kleppe oopgaan wanneer dit nat 
word, is gewoonlik groter as by M. pinnatifidum, nl. 0-6—1:3 cm. 
breed en 0-5—0-9 em, hoog. Dit is afgerond en die laterale vrugwand 

is dik, wit en sponsagtig, in teenstelling met die leeragtige vrugwand by 
M. pinnatifidum. Die boonste vlak van die vrug is naasteby plat, maar 
naby die middelpunt is die rande van die kleppe na buite omgebuig; 
`n toestand wat nie by M. pinnatifidum aangetref word nie. 

Aangesien die kiele (K) swakker ontwikkel is as by M. pinnatifidum, 
gaan die vrug stadiger oop en buig die kleppe nie ver na buite oor nie 
(Fig. 6, B3). Na sy uiteinde toe is elke klep driepuntig, en dit is die 
laterale punte daarvan wat in die geslote vrug na buite omgebuig is. 
Aan die punte van die kleppe is reste van die stempels dikwels nog te 
onderskei. Die kiele is smaller maar effens hoër as by M. pinnatifidum 
en loop parallel. 

Elke klep dra twee klein klepvlerke (KV) wat alleen met hulle binne- 
rande tot teenaan die kiel strek. Histologies stem die kiele en klep- 
vlerke ooreen met dié van M. pinnatifidum. Ook die werking van die 


Fie. 7. Oop vrug van M. herrei, van bo. (4 X vergroot.) 
OK, oorblyfsels van kelk. Ander byskrifte soos by Fig. 5. 


kiele, en die bou van die endokarp en tussenskotte is soos by l.g. species. 
Geen deurlopende columella is in die vrug teenwoordig nie. In teen- 
stelling met M. pinnatifidum is die hokvlerke (HV) swak ontwikkel, 
hulle vorm nou some op die boonste rande van die tussenskotte. 

Ook M. herrei het wandstandige placentas, sonder swelsels. Elke 
vrughok bevat gemiddeld 8 sade. 

Daar bestaan dus aansienlike verskille tussen M. pinnatifidum en 
M. herrei wat betref die bou van die vrug, veral ten opsigte van die kleppe, 
kiele en hokvlerke; dele waarvan die kenmerke belangrik is by die 
klassifikasie van die Aizoaceae. Ten spyte van die verskille is hulle in 

dieselfde subgenus geplaas, want die twee species toon groot ooreen- 
komste wat betref die groeivorm en die morfologie van die vegetatiewe 
dele. 


Dig OPENINGSMEGANISME VAN DIE VRUG 


Aangesien alle vrugweefsels dood is, moet dit `n meganiese proses 
wees wat die werking van die kiele beheer. 

Steinbrinck (1883) het by Mesembryanthemum linguaeforme vasgestel 
dat die kielselle se wande uit twee lae bestaan: `n buitenste verhoute 
laag, en ‘n binneste dik selluloselaag wat byna die hele selholte vul en 
deur sy groot uitsettingsvermoë die werking van die kiele veroorsaak. 

Garside en Lockyer (1930) het by Carpanthea pomeridiana ook `n dik, 
gelamelleerde slymlaag waargeneem wat byna die hele selholte vul. 
Dieselfde is ook by ander Mesembryanthemeae deur Lockyer (1932) 
gevind. 

By Micropterum herrei het ons dieselfde toestand: kielselle van `n 
oop vrug vertoon in `n oppervlaktesnee ruitvormig, met baie verdikte 
wande. Die buitenste laag van die selwand is dun, maar verhout en 
stewig (v in Fig. 8). Die lumen (l) is as 'n skrefie in die middel van die 
sel sigbaar. Die hele ruimte tussen lumen en verhoute laag word ingeneem 


Fic. 8. Oppervlaktesnit deur ’n deel van die kiel van M. herre; om die selle te 
toon wanneer die vrug oop is. (150 x vergroot.) 


< 


1, lumen; s, slymlaag; v, verhoute laag van selwand. 


deur ’n kleurlose, duidelik gelamelleerde stof (s) wat na behandeling met 
swawelsuur en jodium (of rutheniumrooi) toon dat dit slym bevat of 
slymagtig is. Die slym swel op deurdat dit baie vinnig water absorbeer, 
en die kiele set uit. 

By M. pinnatifidum is dit sonder behandeling nie so maklik om te 
sien dat die kielselle slym bevat nie, want die stratifikasies word eers 
sigbaar nadat die vrugte vir `n paar dae in water bly lê het. Met behande- 
ling gee die selle ook hier `n positiewe reaksie. 

In koue water duur dit net ’n paar minute totdat die vrugte van 
M. pinnatifidum en M. herrei heeltemaal oop is. ’n Verhoging van 
temperatuur verhaas die proses: as vrugte in water van ongeveer 60°C. 
geplaas word, gaan hulle binne } minuut oop. Dis ook gevind dat vrugte 
wat in water oopgegaan het, binne 2 tot 3 minute weer volledig sluit 
wanneer hulle na ’n 1 mol. rietsuikeroplossing oorgeplaas word. Hoe 
flouer die suikeroplossing, hoe stadiger en minder volledig sluit die vrugte. 
In 'n 0:1 mol. oplossing vind geen merkbare verandering plaas nie. 


DIE VRUGONTWIKKELING 


M. pinnatifidum.—(Fig. 9.) 

Na die bevrugting word die vrugdak massief en duidelik vyfhoekig. 
Die kelkblare, veral die buitenste twee, kan nog aansienlik vergroot. 
Die kroonblare en meeldrade pak saam tot `n kappievormige vliesie 
wat vir `n tyd los bo-op die vrug bly lê. 

Met uitdroging splits die vrugdak radiaal in die middel van elke 
vrugblaar oop, en op hierdie wyse ontstaan die kleppe. Die stroke waar- 
langs die vrugdak splits, is reeds in die jong vrug gekenmerk deur radiaal- 
gestrekte selle wat kleiner is as in die orige dele van die vrugdak. 

Die kiele. Die kiele word in die jong vrug gedifferensieer uit endokarp. 
Weerskante teenaan elke tussenskot, in die hoek tussen die vrugdak en 
laterale vrugwand, neem die selle van die endokarp baie in hoogte toe. 
`n Kiel bestaan dus uit ’n enkele laag selle, en dit strek van die tussenskot 
tot byna by die middel van die vrugblaar. Wanneer die vrug uitdroog, 
skeur die kiele los van die tussenskotte, maar bly vergroeid met die 
kleppe, elk waarvan dan twee kiele dra. Die kiele op elke klep is van 
mekaar verwyder deur die breedte van die tussenskot. 

Die klepvlerke. Die klepvlerke ontstaan uit dieselfde laag as die kiele, 
nl. die endokarp, en die bou van hulle selle stem in hoofsaak ooreen met dié 
van die endokarp in die vrughokke. Die endokarp van die kleppe word 
opgebruik in die vorming van die kiele en klepvlerke. 

Die klepvlerke ontstaan soos volg: Uit die dak van die vrugbeginsel 
ontwikkel in elke vrughok ’n riffie wat mediaan binnekant elke vrug- 
blaar loop (VT in Fig. 9, a en b). Dit is reeds in die blomknop sigbaar. 
Hierdie riwwe is deur Eichler (1875) _falsche Scheidewinde” genoem, 
want namate hulle dieper in die vrughokke ingroei, lyk hulle soos valse 
tussenskotte wat die vrughokke van bo opdeel. In `n dwarsdeursnee 
bestaan elkeen van hulle uit `n laag endokarp aan weerskante, met 'n 
paar lae parenchymatiese selle daartussen. Die valse tussenskotte hou 
tred met die ontwikkeling van die vrug; hulle neem naasteby die hele 
mediane lyn van elke vrugblaar in. 

Fic. 9. (a) Onvolwasse vrug van M. pinnatifidum; vrughok tangensiaal naby die 
buitewand oopgesny. Die kiele verskyn nie in die snee nie. (Skematies.) 


(b) Lengtedeursnee deur jong vrug van M. pinnatifidum. (ca 4 X vergroot.) 
ABY, deel van endokarp wat een klepvlerk vorm; ET, endokarp van tussen- 
skot; EVd, endokarp van vrugdak; HV, hokvlerk; K, kiel; Kl, kelk; PT, paren- 
chyma van tussenskot; PVd, parenchyma van vrugdak; Sk, saadknop; St, 
oorblyfsels van stempels; T, tussenskot; Vh, vrughok; VT, valse tussenskot; 
VW, vrugwand; XY, lyn waarlangs die vrugdak en valse tussenskot splits. 


Die valse tussenskotte lê in `n lyn met die rande van die kleppe, 
aangesien elke vrugblaar langs sy mediane lyn splits. Wanneer die rande 
van die kleppe met uitdroging van mekaar skeur, word tegelykertyd dus 
ook die valse tussenskotte oorlangs gesplits (lyn XY in Fig. 9, a). Elke 
helfte van `n valse tussenskot bestaan nou uit een laag selle, die endokarp, 
waaraan gewoonlik nog reste van die parenchyma vassit. Elkeen van die 
valse tussenskotte gee oorsprong aan die marginale dele van die klep- 
vlerke van twee naburige kleppe. 


Die orige dele van die klepvlerke word gedifferensieer uit die deel 
van die vrugdak-endokarp wat tussen die basis van die valse tussenskotte 
en die egte tussenskotte lê, uitgesonderd natuurlik die stroke wat deur 
die kiele ingeneem word. Die deel van `n klepvlerk wat direk uit vrugdak- 
endokarp gevorm word, is in Fig. 9% deur die lyn AB aangedui. Gedurende 
uitdroging skeur die genoemde dele los van die vrugdak en ook van die 
boonste tussenskotrande. Wanneer die vrug oopgaan, is die klepvlerke 
dus alleen aan die kiele vasgeheg. Die deel van die endokarp wat aan een 
klepvlerk oorsprong gee, is deur die lyn ABY aangedui. 


Die endokarp van die valse tussenskotte (BY) en dié van die vrugdak 
(AB) lê ongeveer reghoekig tot mekaar. Tekens hiervan is nog in die 

oop vrug sigbaar: die deel van ‘n klepvlerk wat verby die rand van die 
klep steek (Fig. 5), is afkomstig van die valse tussenskot en vorm `n 
stomp hoek met die orige deel. 

Die hokvlerke. In teenstelling met kiele en klepvlerke ontstaan die 
hokvlerke nie uit endokarp nie. Hulle word eers laat in die vrugontwikke- 
ling weerskante van die tussenskotte uit diepergeleë weefsel van die 
vrugdak gedifferensieer, d.w.s. uit parenchymatiese weefsel net binne die 
endokarp (HV in Fig. 9a). Met uitdroging raak `n paar lae selle van hierdie 
dunwandige weefsel los van die vrugdak om die hokvlerke te vorm. Ter- 
selfdertyd skei die endokarp af van die vrugdak om die klepvlerke te 
vorm. Die hokvlerke lê dus vry tussen die klepvlerke en die vrugdak, en 
is alleen aan die boonste rande van die tussenskotte vasgeheg. Voordat 
die vrug vir die eerste maal oopgaan, het ons dan die toestand dat die 
hokvlerke deur die klepvlerke van onder bedek word. Wanneer die vrug 
oopgaan, word die klepvlerke van onder die hokvlerke weggetrek. As 
die vrug weer sluit, is die toestand andersom en die hokvlerke word van 


bo deur die klepvlerke bedek. 


M. herrei. 

Na bevrugting verleng die vrugsteel nie opvallend nie. Die dak van 
die jong vrug word massief en konveks, met vyf radiale riwwe daarop. 
Die meeldrade en kroonblare is betreklik lank blywend en vorm nie `n 
kappievormige vliesie op die vrug nie. Die kelkblare vergroot effens en 
buig oor die vrug. 

Die kiele. Hulle ontstaan op dieselfde wyse as by M. pinnatifidum, 
maar net langs nou stroke weerskante teenaan die tussenskotte, sodat die 
kiele smaller is as by M. pinnatifidum. Hulle is egter hoër as by lg., 
en op die plekke waar hulle later losskeur van die tussenskotte, laat hulle 
die boonste rande van die tussenskotte vry van endokarp. 

Die klepvlerke. Ook by M. herrei ontstaan die klepvlerke gedeeltelik 
uit valse tussenskotte, soos by M. pinnatifidum bespreek is, en gedeeltelik 
deurdat die klep-endokarp in sekere stroke afskei. Die valse tussenskotte 
neem hier nie die hele mediane lyn van die vrugblare in beslag nie, maar 
alleen die stroke naaste aan die sentrum van die vrug. By M. herrei skei 
die endokarp alleen aan die punte van die kleppe af van die vrugdak, 
sodat die klepvlerke kleiner is as by M. pinnatifidum. 

In die vorming van die kiele en klepvlerke word hier dus nie die hele 
endokarp van die klep opgebruik nie. 

Die hokvlerke. Hulle is swakker ontwikkel as by M. pinnatifidum, 
maar ontstaan op soortgelyke wyse uit binne-parenchyma van die vrugdak. 

Graag wil ek hier my opregte dank uitspreek aan Dr. M. P. de Vos, 
wie se belangstelling en wetenskaplike leiding gedurende hierdie ondersoek 
vir my uiters waardevol was. 


SUMMARY 


Micropterum is a small mesophytic genus of the Aizoaceae. The 
subject of this paper is a short study of the two species in the subgenus 
Aethephyllum (N.E.Br.) Schwant., viz. Micropterum pinnatifidum (L.£.) 
Schwant. and M. herrei Schwant., with reference to the morphology 
and ontogeny of the flower and fruit, and the opening mechanism of the 
latter. 

Both species are herbaceous annuals occurring mainly on mountain 
slopes in the winter rain region of the Western Cape. They are the only 
species of Aizoaceae with pinnatifid leaves and are very similar in habit 
and morphology of the vegetative parts, but differ considerably in the 
structure of the capsule. 

The 5 calyx segments are in both species arranged in a 2/5 spiral. 
When the calyx has been initiated, the first 5 stamens are formed on the 
circumference of the growing point, alternating with the calyx segments. 
More stamens may be—and in M. herrei usually are—formed outside 
the first whorl, mainly in the sections alternating with the carpels. The 
latter are initiated immediately after the first staminal primordia and 
alternating with them. The petals are formed in 2 to 3 whorls, on the 
whole circumference of the growing point. 

It appears that in M. pinnatifidum and M. herrei the carpels are 
sterile and form only the roof of the ovary and the stigmas. The placenta 
of the inferior, mostly 5-locular ovary is initiated on the central axis and 
is transferred to its ultimate parietal position by means of intercalary 
growth and elongation in certain parts of the receptacle. At no stage is 
the placenta in direct contact with the carpels. The inferior position of 
the ovary is brought about by intercalary cell divisions and elongation 
in the receptacle below the attachment of the petals and the stamens. 
The ultimate epigynous position of the calyx is probably due only to 
cell elongation in the peripheral parts of the receptacle. 

When wetted. the capsules of M. pinnatifidum and M. herrei open by 
means of five valves, each of which bears two expanding keels on its 
inner face. The keels consist of flattened elongated cells containing 
mucilage which, through its strong affinity for water, causes the distention 
of these cells, thus forcing the valves open. The capsule of M. herrei 
differs from that of M. pinnatifidum mainly in that the expanding keels, 

and the cell wings on the upper margins of the dividing septa, are much 
less conspicuous. 

The expanding keels and valve wings are one cell layer in thickness 
and are both modifications of the endocarp, i.e. the smooth inner layer 
lining the locules. The valve wings are formed partly from the endocarp 
of the valves themselves, and partly from the endocarp of the “false 
septa”, one of which occurs on the inner face of each carpel, along its 
median line. These false septa are split lengthwise when the valves 
separate, as each valve is composed of the two halves of adjacent carpels. 
The cell wings consist of several layers of parenchymatous cells, and they 
are differentiated from deeper lying tissue of the valves. 

